Kriteriji ocjenjivanja za učenike 4. razreda za vrijeme nastave na daljinu

USVOJENI NATPOLOVIČNOM VEĆINOM NA AKTIVU UČITELJICA 4. RAZREDA 18.4. U 13h

U obrazovnim predmetima – hrvatski, matematika i priroda i društvo izdvojit ćemo i sumativno vrednovati ključne pojmove koji su usvajani tijekom održavanja nastave na daljinu od 17. 3. 2020. i one ključne pojmove koji se prate tijekom cijele godine.

HRVATSKI JEZIK

1. Stvaralačko pisanje i poštivanje pravopisne norme
2. Vrste riječi – imenice, glagoli, pridjevi   
   (rod i broj imenica i pridjeva, kratice, glagolska vremena, opisni i posvojni pridjevi)

MATEMATIKA

1. Pisano množenje i dijeljenje
2. Geometrijski sadržaji (površina i opseg kvadrata i pravokutnika, kvadar i kocka)

PRIRODA I DRUŠTVO

1. Uvjeti života i životne zajednice (sunce, voda, zrak, tlo, travnjak, šuma, more)
2. RH: prirodne i kulturno-povijesne posebnosti

LIKOVNA KULTURA

U likovnoj kulturi ocjenjivat ćemo nastavno područje: oblikovanje na plohi – crtanje i prostorno oblikovanje – modeliranje i građenje, a vrednovanje ćemo vršiti putem liste procjene na temelju tri kriterija da / djelomično / ne. Ocjena će biti motivirajuća, a pri ocjenjivanju će se voditi briga o uvjetima u kojima učenici uče i žive te likovnom priboru i materijalima koje imaju kod kuće.

GLAZBENA KULTURA

Učenicima 4. razreda glazbenu kulturu predaju predmetni profesori

TJELESNA I ZDRAVSTVENA KULTURA

Za učenike ćemo izraditi tablicu praćenja aktivnosti kroz koju će učenici pratiti i bilježiti svoju aktivnost za vrijeme nastave na daljini. Tablica će sadržavati dvije kolone: vježbam uz Školu na Trećem/ Vježbam vježbe koje sam osmišljavam. Na temelju praćenja učenika tijekom tjedna ocijenit ćemo aktivnost učenika prema sljedećim kriterijima:

1. do 2 x tjedno : dovoljan (2)

3 – 4 x tjedno: dobar (3)

5 – 6 x tjedno: vrlo dobar (4)

7 i više puta tjedno odličan (5)

Budući da neki učenici žive u malim stanovima i ne znamo kakve uvjete imaju, dat ćemo učenicima mogućnost da aktivnost prate tijekom tjedna koji sami odaberu ili tijekom dva tjedna.

Na temelju ovih kriterija ocijenit ćemo aktivnost učenika i motorička znanja.